Qarluq tili. Qarluq tili — hozirgi kunda oʻlik boʻlgan qarluqlar tili. Turkiy tillarga mansub. Oʻrta Osiyo mintaqalarida tarqalgan til boʻlgan. VIII—XV asrlarda Qarluq xoqonligida (766—940) muloqot tili hisoblangan; keyinchalik chigʻatoy, qoraxoniy tillari asosiga, natijada zamonaviy oʻzbek, uygʻur, ili-turkiy va boshqa ayrim tillarning asosiga kirgan. Qarluqlar oʻz davlatchiligiga ega edilar, qarluq tili esa, Gʻarbiy-turkiy xoqonlikda, keyinchalik Qoraxoniylar davlati va Chigʻatoy oʻlkasida rasmiy til sifatida xizmat qilgan. Hozirgi toshkent shevasi (-votti ifodalarida: borvotti, kelvotti, ketvotti, urvotti) qarluq tiliga yaqin boʻlib, bu xususiyatni Tojikiston qarluqlari ham saqlab qolgan.